CELEX: 32006D0775
Language: sl
Date: 2006-11-13 00:00:00
Title: 2006/775/ES: Odločba Komisije z dne 13. novembra 2006 o spremembi Priloge D k Direktivi Sveta 95/70/ES glede seznama bolezni eksotičnih školjk, ob upoštevanju usklajenih nadzornih ukrepov Skupnosti (notificirano pod dokumentarno številko C(2006) 5309)   (Besedilo velja za EGP)

15.11.2006   
            
            
               SL
            
            
               Uradni list Evropske unije
            
            
               L 314/33
            
         
      ODLOČBA KOMISIJE
   
   z dne 13. novembra 2006
   o spremembi Priloge D k Direktivi Sveta 95/70/ES glede seznama bolezni eksotičnih školjk, ob upoštevanju usklajenih nadzornih ukrepov Skupnosti
   (notificirano pod dokumentarno številko C(2006) 5309)
   (Besedilo velja za EGP)
   (2006/775/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 95/70/ES z dne 22. decembra 1995 o uvedbi minimalnih ukrepov Skupnosti za nadzor nekaterih bolezni školjk (1) in zlasti člena 9 Direktive,
   ob upoštevanju naslednjega:
   
               (1)
            
            
               Direktiva 95/70/ES uvaja minimalne ukrepe Skupnosti za nadzor nekaterih bolezni školjk. Bolezni v skladu s tako usklajenimi ukrepi so določene v Prilogi A k Direktivi Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (2), ter v Prilogi D k Direktivi 95/70/ES.
            
         
               (2)
            
            
               Bolezni iz Priloge D k Direktivi 95/70/ES so bolezni, ki jih Skupnost šteje za eksotične.
            
         
               (3)
            
            
               Nove epidemiološke preiskave so pokazale, da je več bolezni, navedenih v Prilogi D k Direktivi 95/70/ES, široko razširjenih v industriji gojenja školjk Skupnosti ali brez pomembnega vpliva.
            
         
               (4)
            
            
               Vrste, navedene kot gostiteljske vrste, dovzetne za zadevne bolezni in organizme, bi morale biti v skladu z najnovejšo izdajo Mednarodnega kodeksa zdravstvenega varstva vodnih živali OIE.
            
         
               (5)
            
            
               Primerno je, da se upoštevajo bolezni, navedene v Delu II Priloge IV k Direktivi Sveta COM(2005)362 (3), da bi se zagotovil učinkovit prehod k novi zakonodaji zdravstvenega varstva vodnih živali Skupnosti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga D k Direktivi 95/70/ES se nadomesti z besedilom v Prilogi k tej odločbi.
   Člen 2
   Ta odločba je naslovljena na države članice.
   
      V Bruslju, 13. novembra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 332, 30.12.1995, str. 33. Direktiva, kakor je bila nazadnje spremenjena z Aktom o pristopu iz leta 1993.
   
      (2)  UL L 46, 19.2.1991, str. 1. Direktiva, kakor je bila spremenjena z Uredbo (ES) št. 806/2003 (UL L 122, 16.5.2003, str. 1).
   
      (3)  Še ni objavljeno v Uradnem listu.
   
      PRILOGA
      
         
            „PRILOGA D
            
                        Bolezen
                     
                     
                        Gostiteljske vrste, dovzetne za bolezen
                     
                  
                        Okužba z Bonamia exitiosa
                        
                     
                     
                        ostrige (Ostrea angasi in O. chilensis)
                     
                  
                        Okužba s Perkinsus marinus
                        
                     
                     
                        ostrige (Crassostrea gigas in C. virginica)
                     
                  
                        Okužba z Microcytos mackini
                        
                     
                     
                        ostrige (Crassostrea gigas, C. virginica, Ostrea conchaphila in O. edulis)“